ဖေႏအာႏဗဲင်းသွော့ ပိုပညာႏ

ဖေႏအာႏဗဲင်းသွော့ ပိုပညာႏ

ခေတ်ယိုချိန်ႏခါႏ ၊ ခေတ်သာႏယာႏလွဉ်
ပညာႏကရိုꩻ ၊ လိတ်လုဲင်ꩻမျိုꩻယို
ထွာလိုꩻစွုမ်ႏဖြာꩻ ၊ သွဉ်ဒါႏခါꩻမꩻ
ဆုဲင်ꩻရာꩻတရူꩻ ၊ ကောဝ်ႏထွန်ႏဖူꩻကို
အထူꩻလိုꩻယံ ၊ အီႏဟဲ့ꩻဖန်ကွေး ။

ဝင်ꩻခမ်းနယ်ႏရပ် ၊ ကတိုꩻတက်နောဝ်ꩻ
ကွပ်ရက်ဖေႏအာႏ ၊ ပိုပညာႏတဲင်
ယံဒါႏဗွိုန်နုဲင်း ၊ ကျိုꩻစာꩻလုဲင်းနောႏ
သွီႏရုဲင်းခွန်ခွိုꩻ ၊ ပအိုဝ်ႏစွိုꩻဟွေး ။

ပညာႏသီးမျိုꩻ ၊ အတန်ႏဖိုꩻနောဝ်ꩻ
စွန်စွိုꩻမုဲင်ꩻယောဝ်း ၊ အီႏထူႏကောဝ်းနေး
လꩻတောဝ်းကွေးနေား ၊ မျာꩻကူꩻကေားသီး
ရက်တေားကမ်းချာ ၊ ပိုလီꩻအာတွော့ꩻ
ကထွာပညာႏ ၊ လိုႏဖေႏအာႏကွေး ။

ပိုခို,ပိုမူႏ ၊ ယောင်ꩻယံဆျုႏသီး
ခွꩻရျူႏဘဝ  ၊ ယံလꩻလွတွက်
သုတပညာႏ ၊ ခွိုင်းထာꩻဒါႏဖုံႏ
ယံဒါႏသေလွဉ် ၊ အနယ်ꩻဟွမ်နောဝ်ꩻ
သꩻအောင်သွိုန်ႏခါႏ ၊ အွိုးဆရာႏထျꩻ
လိုႏငါႏပသာ ၊ စွုမ်ႏနီꩻဟာကွေး ။ကဗျာခွန်ယမ်းခေတ်(ပအိုဝ်ႏခမ်း)

 အာႏကွိုꩻ